Ο κακός βεζύρης

Υπόθεση

Ο Κλέων Βεζύρης είναι πολιτικό στέλεχος του κυβερνώντος κόμματος της Ελλάδας, του ΝΑΚΑ (Νέο Αγωνιστικό Κίνημα Αναμόρφωσης) και γενικός γραμματέας του υπουργείου Περιβάλλοντος, Χωροταξίας και Δημοσίων Έργων (ΥΠΕΧΩΔΕ). Το ΝΑΚΑ είναι βασισμένο στο ΠΑΣΟΚ και μάλιστα έχει γραφεία στην οδό «Σπυρίδωνος Τρικούπη», κατ' αντιστοιχία με τα πραγματικά γραφεία του ΠΑΣΟΚ στην Χαριλάου Τρικούπη. Ο Κλέων είναι φιλόδοξος και έχει βλέψεις για την θέση του υπουργού. Όταν ο προηγούμενος υπουργός πεθαίνει, ο Κλέων είναι σίγουρος ότι θα είναι εκείνος που θα τον διαδεχτεί. Όμως το κόμμα θεωρεί κατάλληλο για τη θέση του υπουργού έναν εύθυμο, παχουλό άντρα, τον βουλευτή Λάρισας Ευάγγελο Μόσχο. Ο Κλέων τότε επιστρατεύει κάθε λογής σχέδιο υπονόμευσης του Μόσχου, έτσι ώστε να πάρει αυτός την θέση, και μπλέκει έτσι σε περιπέτειες και όλο τον περίγυρο του Ευάγγελου.
Το σίριαλ είναι αφιερωμένο στην μνήμη του Λάμπρου Κωνσταντάρα, ενώ για τον ρόλο του προηγούμενου υπουργού, χρησιμοποιήθηκε ο ρόλος του Κωνσταντάρα στη ταινία Υπάρχει και φιλότιμο, Ανδρέας Μαυρογιαλούρος.

Επεισόδια

Η σειρά ολοκληρώθηκε σε 26 επεισόδια.

Έκτακτες συμμετοχές

Γιώργος Ζιόβας: Αργύρης Δαχτυλίδης, γραμματέας του ΝΑΚΑ, ο οποίος έρχεται συχνά στο υπουργείο για δουλειές του κόμματος, ενώ στο τέλος της σειράς ερωτεύεται τη Φάνη (πολλά επεισόδια).
Ντόροθυ Στεργιώτη: Δημοσιογράφος, η οποία κάνει ρεπορτάζ για τον θάνατο του Ανδρέα Μαυρογιαλούρου, του πρώην υπουργού ΠΕΧΩΔΕ και στη συνέχεια για τη φωτιά στο σπίτι ενός αντιπάλου του Μόσχου με εν ζωή τον υπουργό. Στο τρίτο επεισόδιο είναι η δημοσιογράφος για τη δεξίωση που έχει ετοιμάσει ο Κλέωνας, για να ρίξει τον Μόσχο, αλλά δεν τα καταφέρνει (Εν τούτω ΝΑΚΑ, Βασιλικός θα γίνω στο παραθύρι σου).
Γιάννης Κωνσταντινίδης: Αναστάσιος Βουρλούμης, καθηγητής πανεπιστημίου, πολιτικός αντίπαλος του Μόσχου και υποψήφιος υπουργός ΠΕΧΩΔΕ. Όταν ο Κλέωνας και ο Λάζαρος πηγαίνουν στο σπίτι του στη Φιλοθέη, του βάζουν υπνωτικό στο τσάι και ενώ κοιμάται, για να τον εξευτελίσουν, τον ντύνουν με ροζ ρούχα, όπου η δημοσιογράφος Ντόροθυ Στεργιώτη, ως μέρος του συνεργείου εξωτερικών μεταδόσεων του Mega Channel, τον βρίσκει στο κρεβάτι μαζί με έναν άνδρα αφρικανικής καταγωγής, μέρος του σχεδίου του Κλέωνα. (Εν τούτω ΝΑΚΑ).
Κώστας Κιμούλης: Τριαντάφυλλος Τριανταφυλλίδης, στέλεχος του ΝΑΚΑ και υποψήφιος υπουργός ΠΕΧΩΔΕ που ο Κλέωνας και ο Λάζαρος τον παγιδεύουν με δόλωμα την Αννίτα, που ξετρυπώνει μέσα από ένα τεράστιο δώρο και του κάνει τα γλυκά μάτια, ενώ ο Κλέωνας βγάζει φωτογραφίες (Εν τούτω ΝΑΚΑ).
Σοφία Φιλιππίδου: Πριγκίπισσα Ευφροσύνη Γλύξμπουργκ, δεύτερη ξαδέλφη του βασιλιά Κωνσταντίνου που έχει έρθει στην Ελλάδα,για να κανονίσει σχετικά με ένα δασόκτημα στα Ζαγοροχώρια που λέει πως είναι δικό της, διότι εκεί ήταν το κτήμα της οικογένειάς της. Όλοι, εκτός από τον Κλέωνα, την μισούν. Ο Κλέωνας προσποιείται πως την ερωτεύεται και της φέρεται γλυκά, διότι θέλει να τη χρησιμοποιήσει για δόλωμα (να βγάλει με τον υπουργό μια φωτογραφία μαζί με τη φωτογραφία του Κωνσταντίνου και της γυναίκας του Άννας Μαρίας). Στη δεξίωση, όλοι τη μισούν και λέει πως ο Κλέωνας είναι αρραβωνιαστικός της και πως αυτός και κάτι φίλοι του ετοιμάζουν πραξικόπημα (Βασιλικός θα γίνω στο παραθύρι σου).
Σπύρος Μεριανός: Ιάσων Φαρμάκης, κορυφαίο στέλεχος του ΝΑΚΑ και υπουργός Εθνικής Άμυνας, μισεί θανάσιμα τον Ευάγγελο Μόσχο και βγάζει στο φως το γεγονός ότι δεν έχει υπηρετήσει τη στρατιωτική του θητεία. Τελικά η Ρόζα τον παγιδεύει και του λέει πως αν δεν μειώσει τη θητεία του Ευάγγελου, θα αποκαλύψει στο κοινό πως είναι κλεπτομανής, και δίνει θητεία στον Ευάγγελο, η οποία κρατάει τέσσερις ημέρες. (Τα τανκς και τα κανόνια δεν είναι μακαρόνια)
Ελένη Καψάσκη: Ματίνα Γεωργουσοπούλου,ο άνθρωπος που μεγάλωσε τον Ευάγγελο και φίλη της μητέρας του. Έχει έρθει στο υπουργείο για να πείσει τον Ευάγγελο να φέρει τον γιο της στην Αθήνα και να βελτιώσει τη συνθήκη κράτησης των στρατιωτών εκεί όπου υπηρετεί ο γιος του και όταν ο υπουργός αρνείται λιγάκι, αποκαλύπτει στη Φάνη και στον Κλέωνα πως δεν έχει υπηρετήσει ως φαντάρος και ότι πήγε να καταταχθεί ως Μέγας Αλέξανδρος. (Τα τανκς και τα κανόνια δεν είναι μακαρόνια)
Όλγα Τεσσέρη: Παρουσιάστρια της εκπομπής Έξω από τα δόντια. (Τα τανκς και τα κανόνια δεν είναι μακαρόνια)
Θόδωρος Ανθόπουλος: Ρεσεψιονίστ (Η ερωμένη του λάγνου υπουργού)
Νίκος Κάπιος: Μέντης Καράμπελας, φίλος του Κλέωνα που θέλει να εκδώσει τα απομνημονεύματά του που μέσα σε αυτά γράφει πως ο Μόσχος ως σύντροφος Βάκος στο Πολυτεχνείο ήταν στα κάγκελα και φώναζε:Θέλω να πάω στην ψησταριά!. Η Ρόζα μπαίνει και αυτή στην ομάδα εξόντωσης του Μέντη, όταν διαβάζει πως εκείνη ήταν μια βλαχούλα που άρμεγε αγελάδες. Ξαφνικά, ο Μέντης πεθαίνει από καρδιά και αποκαλύπτεται πως τα απομνημονεύματα που έψαχναν όλοι, έλεγαν ότι ο Κλέων έπαιρνε μίζες και οι σελίδες αυτές ήταν υπογραμμισμένες με φλούο, αφού τις είχε βρει τυχαία η Πολυξένη. Επίσης, καθώς έψαχναν τα απομνημονεύματά του ο Κλέωνας και ο Λάζαρος, έβγαλαν τον νεκρό, μπήκε ο Κλέωνας μέσα στο φέρετρό του και ο Λάζαρος του φόρεσε μαύρα γυαλιά και για να μην τον ανακαλύψει ο Μόσχος,τον έκανε φίλο του, υποδυόμενος τον Σταύρο Τσουτσουλομύτη. (Τα αρχεία του Καράμπελα, Τέσσερις κάφροι και μία κηδεία)
Ράνια Ιωαννίδου: Μάρθα Καράμπελα, σύζυγος του Μέντη που αποφάσισε να προχωρήσει στην έκδοση των απομνημονευμάτων του συζύγου της. Ξάφνου, ο Κλέωνας, η Ρόζα και όλοι οι άλλοι, τα έψαχναν για να τα πάρουν. (Τα αρχεία του Καράμπελα, Τέσσερις κάφροι και μία κηδεία)
Παντελής Καναράκης: Ρέιβ, ένας κεφάτος image maker που προσέλαβε η Ρόζα, ο οποίος αλλάζει τα γούστα του υπουργού και γενικώς του υπουργείου και διοργανώνει ένα μεγάλο χάι πάρτυ. Ο Κλέωνας συλλαμβάνεται, γιατί έχει πάρει παραισθησιογόνα και το πάρτυ σταματάει. (Ρέιβ, ξέρεις ποια είμαι εγώ;)
Λουκάς Τζιάνης: Τζων Καρμέτσης,πρόσωπο της νύχτας που φτιάχνει ένα νέο κέντρο στον Κεραμεικό και θέλει ως τραγουδίστρια τη γνωστή του Αννίτα. Επίσης, είναι γνωστός του Κλέωνα που θα δώσει τα 500.000.000 όχι για το κέντρο των αστέγων στον Κεραμεικό, αλλά για το μπουζουξίδικό του. Μετά, στον Κεραμεικό, πηγαίνουν οι άστεγοι στο μπουζουξίδικο του. (Κακά Χριστούγεννα, κύριε Μόσχε)
Βλαδίμηρος Κυριακίδης: Γιαννάκης Γκαγκαούνης, γιος της Δοξούλας, που για χάρη της Ρόζας, ο υπουργός τον προσλαμβάνει και εκείνος καταστρέφει την Αθήνα, ενώ ο Λάζαρος είναι έξαλλος και η Πολυξένη ερωτευμένη μαζί του. Ο Κλέωνας τον συμπαθεί, γιατί χάρη σε αυτόν, μπορεί ο υπουργός να καταστραφεί, αλλά απολύεται. Ξαναπροσλαμβάνεται, όταν πηγαίνει στην Αννίτα μαζί με τον Κλέωνα και η Αννίτα τον κάνει αραχτό νέο που κάνει ένα καταπληκτικό σύστημα στους δρόμους τελικά. (Ένας βλάκας και μισός)
Άννα Λη: Δοξούλα, φίλη της Ρόζας, η οποία της λέει πως πρέπει ο γιος της να προσληφθεί. Επίσης, πάει στο σπίτι του Κλέωνα, όπου μαζί συναντάνε γιατί απολύθηκε ο γιος της. (Ένας βλάκας και μισός)